ОБЩИНСКА ИЗБИРАТЕЛНА КОМИСИЯ СТРЕЛЧА

ПРОТОКОЛ

№ 18/18.10.2015г.

 Днес, 18.10.2015г. се проведе заседание на ОИК Стрелча със следния дневен ред:

1. Доклад на постъпила кореспонденция.
2. Постъпила жалба от Иван Евстатиев - председател на предизборния щаб на ПП „БСП” в ОИК чрез ЦИК.
3. Определяне на отговорници от ОИК за всяка СИК.
4. Определяне на упълномощен член от ОИК за снабдяване на СИК с изборни книжа и материали в предизборния ден.
5. Текущи

Така предложеният дневен ред беше приет единодушно с 11 гласа „За”, против няма.

На заседанието присъстваха всички членове на ОИК.

По т. 1 Председателят на ОИК г-жа Мария Рогачева запозна членовете на ОИК с постъпила в ЦИК жалба от Иван Евстатиев – председател на предизборния щаб на ПП „БСП” с вх. № 136/16.10.2015г.

По т. 2 всички членове на ОИК след запознаване с жалбата изказаха собствено мнение. В жалбата се сезира, че в град Стрелча и в съставните села се разпространява плакат на ПП Българска социалдемокрация, на който надписът „Българска социалдемокрация” е много блед. Акцентирано е върху надписа „Българска евролевица”, което се счита за заблуда на избирателите и подмяна на вота, тъй като в ОИК – Стрелча е регистрирана Коалиция „ Българска радикална левица”. Към жалбата е приложено копие на плаката на ПП Българска социалдемокрация и копия от Решения на ОИК-Стрелча както следва:

* Решение № 73/22.09.2015г. за регистрация на кандидатска листа за общински съветници, предложени от коалиция „БЪЛГАРСКА РАДИКАЛНА ЛЕВИЦА” за участие в изборите на 25 октомври 2015г.
* Решение № 74/22.09.2015г. за регистрация на кандидатска листа за общински съветници, предложени от ПП Българска социалдемокрация за участие в изборите на 25 октомври 2015г.

В тази връзка, всеки от членовете от ОИК изказа собствено мнение по въпроса основателна ли е жалбата или не.

2.1. Г–жа Мариана Декова е на мнение, че г-н Иван Евстатиев има претенции относно името на Партия „Българска социалдемокрация”, изписано на агитационните материали, което е допълнено с „Българска евролевица”, но в ИК не е указано как да бъде написано името на партията, стига това да отговаря на истината. Според нея няма нормативно основание за нарушение от страна на Партия „Българска социалдемокрация”

2.2. Г-жа Стойна Караджова смята, че има нарушение и трябва да се базираме на решенията, които са взели ОИК. В ЦИК е взето решение за регистрация на Партия „Българска социалдемокрация”, а не на „Българска евролевица”.

2.3. Г-жа Мария Стоянова смята, че нормативно не е уреден в ИК въпроса за изписване на имената на партиите върху агитационните материали. Според нея жалбата е основателна.

2.4. Г-жа Катя Шопова също е на мнение, че има пропуски в нормативната уредба по този въпрос и смята, че всяка партия сама взима решение как да изглеждат агитационните материали. Не мисли, че жалбата е основателна, защото няма нормативно основание за нарушение.

2.5. Г-жа Мима Кишева смята, че жалбата е основателна. Според нея върху агитационните материали трябва да се изписва името, с което е регистрирана партията.

2.6. Г-н Петър Писков смята, че решението трябва да се вземе от ЦИК. Жалбата не е основателна според него, и ако някой страда, то това е самата партия „Българска социалдемокрация”, защото е объркващо.

2.7. Г-жа Соня Кръстева е на мнение, че щом не е указано в ИК, не е нарушение и жалбата не е основателна.

2.8. Г-н Пенко Делов също смята, че няма нарушение и жалбата според него не е основателна.

2.9. Г-жа Нонка Спасова смята, че има нарушение и надписа „Българска евролевица” може да приведе някой в заблуда, понеже е имало такава партия преди. Основателна жалба според нея.

2.10.Г-н Никола Илиев е на мнение, че жалбата не е основателна. В бюлетината ще бъде изписано „Българска социалдемокрация”, а не „Българска евролевица”.

2.11. Г-жа Мария Рогачева смята, че жалбата не е основателна. В бюлетината ще бъде изписано „Българска социалдемокрация”, а не „Българска евролевица”. Изискванията съгл. ИК са спазени, съответно и решението е нормативно обосновано.

Решение не беше взето по т. 1, защото няма необходимия кворум гласували „За” за вземане на решение. Гласували са 5 „За” и 6 „Против”.

По т. 3 ОИК определи членовете отговорници за СИК, както следва:

* СИК № 133200001 – Мима Кишева, Никола Илиев;
* СИК № 133200002 – Стойна Караджова, Мария Стоянова;
* СИК № 133200003 – Стойна Караджова, Мария Стоянова;
* СИК № 133200004 – Мариана Декова, Нонка Спасова;
* СИК № 133200005 – Мариана Декова, Нонка Спасова;
* СИК № 133200006 – Пенко Делов, Петър Писков;
* СИК № 133200007 – Пенко Делов, Петър Писков;
* СИК № 133200008 – Пенко Делов, Петър Писков;
* СИК № 133200009 – Пенко Делов, Петър Писков.

Предложението беше единодушно прието с 11 гласа „За”, против – няма.

По т. 4, ОИК определи като упълномощен представител Нонка Спасова да присъства при предаването на изборните книжа и материали в изборния ден за произвеждане на изборите за общински съветници и кметове и национален референдум на 25.10.2015г. и да подпише приемо-предавателните протоколи.

Предложението беше единодушно прието с 11 гласа „За”, против – няма.

По т. 5 ОИК определи графика за дежурствата за следващата седмица.

Предложението беше единодушно прието с 11 гласа „За”, против – няма.

РЕШЕНИЯ на ОИК

1. На лице е решение за отхвърляне по смисъла на чл.85, ал.4 от Изборния кодекс на постъпилата жалба от Иван Евстатиев – кандидат за кмет на община издигнат от ПП „БСП” с Решение № 102 от 18.10.2015г.
2. Разпределяне на членовете на комисията като отговорници на СИК с Решение № 103 от 18.10.2015г.
3. Определяне на упълномощен представител Нонка Спасова да присъства при предаването на изборните книжа и материали в изборния ден за произвеждане на изборите за общински съветници и кметове и национален референдум на 25.10.2015г. и да подпише приемо-предавателните протоколи с Решение № 104 от 18.10.2015г.

Председател: Мария Рогачева

Секретар: Катя Шопова/